Par Mëllerdall Saint-Michel

D'Par Mëllerdall Saint-Michel ass eng vun den 33 kathoulesche Paren, déi de 7. Mee 2017 mat engem Dekreet vum Bistum Lëtzebuerg entstane sinn.

Se gehéiert zum Dekanat Zentrum an ersetzt déi 10 fréier Pare Chrëschtnech, Kruuchten, Eppelduerf, Hiefenech, Fiels, Miedernach, Meesebuerg, Noumer, Steeën a Waldbëlleg. Angelsbierg, déi fréier Filial vun der Par Meesebuerg gëtt ofgetrennt.

D'Par läit um Gebitt vun de Gemengen Hiefenech, Fiels, Noumer, Ärenzdall a Waldbëlleg.

De Patréiner vun der Par ass den hellege Méchel.

Zanter dem 1. Mäerz 2020 ass d'Kierch an der Fiels d'Parkierch.

 Kuckt och 
 Lëscht vun de Lëtzebuerger Paren‎
 Lëscht vun de fréiere Lëtzebuerger Paren‎
 Lëscht vu reliéise Gebaier zu Lëtzebuerg

 Um Spaweck 
 Websäit vun der Par Mëllerdall Saint-Michel

Par Mellerdall
Par Mellerdall
Kategorie:Gemeng Hiefenech
Kategorie:Gemeng Fiels
Kategorie:Gemeng Noumer
Kategorie:Gemeng Ärenzdall
Kategorie:Gemeng Waldbëlleg